Одобрявам:

МАРИЯН ЖЕЧЕВ

КМЕТ НА ОБЩИНА ШАБЛА

Д О К У М Е Н Т А Ц И Я

ЗА УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА

ПОРЪЧКА

Предмет: “ДОСТАВКА НА ЕЛЕКТРИЧЕСКА ЕНЕРГИЯ И ИЗБОР НА КООРДИНАТОР НА БАЛАНСИРАЩА ГРУПА ЗА ОБЕКТИ НА ОБЩИНА ШАБЛА”

обособена на позиции, както следва:

**ОБОСОБЕНА ПОЗИЦИЯ № 1: „ОБЕКТИ НА ОБЩИНА ШАБЛА ИЗПОЛЗВАЩИ ДНЕВНА, НОЩНА И ЕДНОТАРИФНА АКТИВНА ЕЛЕКТРОЕНЕРГИЯ“;**

**ОБОСОБЕНА ПОЗИЦИЯ № 2: „ОБЕКТИ НА ОБЩИНА ШАБЛА ИЗПОЛЗВАЩИ ДНЕВНА И НОЩНА АКТИВНА ЕЛЕКТРОЕНЕРГИЯ – УЛИЧНО ОСВЕТЛЕНИЕ“**

Шабла 2016 г.

С Ъ Д Ъ Р Ж А Н И Е

1. **РЕШЕНИЕ**
2. **ОБЯВЛЕНИЕ**
3. **УКАЗАНИЯ ЗА УЧАСТИЕ**

**ОБЩА ИНФОРМАЦИЯ**

**А. ОБЩИУСЛОВИЯ ЗА УЧАСТИЕ В ПРОЦЕДУРАТА**

**Б. ПОДГОТОВКА И ПРЕДСТАВЯНЕ НА ОФЕРТАТА – ИЗИСКВАНИЯ КЪМ УЧАСТНИЦИТЕ И ИЗИСКУЕМИ ДОКУМЕНТИ**

**В. ПРОВЕЖДАНЕ НА ОТКРИТАТА ПРОЦЕДУРА**

**Г. ДРУГИ УКАЗАНИЯ**

**IV. МЕТОДИКА ЗА ОЦЕНКА**

**V. ТЕХНИЧЕСКА СПЕЦИФИКАЦИЯ**

**VI. ПРИЛОЖЕНИЯ**

VII: ПРОЕКТ НА ДОГОВОР.

**ОБЩА ИНФОРМАЦИЯ**

**А. ОБЩИУСЛОВИЯ ЗА УЧАСТИЕ В ПРОЦЕДУРАТА**

**Основание за поръчката**

Възложителят обявява настоящата процедура за възлагане на обществена поръчка на основание чл. 16, ал.1, ал. 4 и ал. 8, във връзка с глава пета от Закона за обществените поръчки. За нерегламентираните в настоящите указания и документацията за участие условия по провеждането на процедурата, се прилагат разпоредбите на Закона за обществените поръчки и подзаконовите нормативни актове по прилагането му, както и приложимите национални и международни нормативни актове, съобразно предмета на поръчката. Възложителят ще прилага предвидените в този закон опростени правила, доколкото обществената поръчки е с обект по чл. 3, ал. 1 и има обща стойност без ДДС, за периода на възлагане – 12 месеца, съответстващ на разпоредбата на чл. 14, ал. 3 от ЗОП.

**Мотиви за избор на процедурата**

Мотивът за избор на вида процедура се обосновава от факта, че естеството на дейностите, включени в обхвата на обществената поръчка, позволява достатъчно точно да се определят техническите спецификации (обстоятелство, изключващо прилагането на ограничена по своя характер процедура) и не са налице условията за провеждане на състезателен диалог или някоя от процедурите на договаряне – с обявление или без обявление, безспорно е налице възможност и условия обществената поръчка да бъде възложена по реда, предвиден в ЗОП за открита процедура и то при прилагане на предвидените в специалния закон опростени правила, с оглед прогнозната стойност на доставките.

1. Място и срок на изпълнение:

Мястото за изпълнение е границата на собственост на обектите на Възложителя, съгласно Списъци на обектите на община Шабла, към датата на решението за откриване на процедурата, описани в Техническата спецификация към настоящата документация.

Срок на изпълнение – 365 календарни дни от датата на влизане в сила на договора за обществена поръчка.

1. Предмет на поръчката:

Доставка на електрическа енергия и избор на координатор на балансираща група за обекти на Община Шабла обособена на следните позиции:

Обособена позиция №1: „Обекти на община Шабла използващи дневна. нощна и еднотарифна активна електроенергия“

Обособена позиция №2: „Обекти на община Шабла използващи дневна и нощна активна електроенергия – улично осветление“

**Начин на плащане**

1. Доставката ще се финансира с бюджетни средства от бюджета на Община Шабла.

2. Плащането на сумата, ще се извърши в български лева, по банков път, в срок съгласно офертата на участника избран за изпълнител, но не по-късно от 30 (тридесет) календарни дни след извършване на доставката за отчетния месец, въз основа на представени данъчни фактури съдържащи или приложени, към тях, отчет на изразходваното количество енергия за всеки обект поотделно в оригинал към Община Шабла.

**Прогнозна стойност**

Прогнозната стойност, определена на осн. чл. 15, ал. 2, т. 2 от ЗОП, на възлаганата обществена поръчка е **211 327,80 лв. (двеста и единадесет хиляди триста двадесет и седем лв. и осемдесет стотинки)** без вкл. ДДС и акциз,

разпределена на позиции, както следва:

**Обособена позиция №1:** „Обекти на община Шабла използващи дневна, нощна и еднотарифна активна електроенергия“ – **103 121,83** лева без вкл. ДДС и акциз.

**Обособена позиция №2:** „Обекти на община Шабла използващи дневна и нощна активна електроенергия – улично осветление“ - **108 205,97** лева без вкл. ДДС и акциз

***Информация за задълженията, свързани с данъци и осигуровки, опазване на околната среда, закрила на заетостта и условията на труд***

Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към услугите, предмет на поръчката, както следва :

* **Относно задълженията, свързани с данъци и осигуровки:**

Национална агенция по приходите :

[Информационен телефон на НАП - 0700 18 700](http://www.nap.bg/page?id=178); интернет адрес: [www.nap.bg](http://www.nap.bg)

* **Относно задълженията за опазване на околната среда :**

Министерство на околната среда и водите

Информационен център на МОСВ :работи за посетители всеки работен ден от 14 до 17 ч.1000 София, ул. "Мария Луиза" № 22Телефон: 02/ 940 6331

Интернет адрес: <http://www3.moew.government.bg/>

* **Относно задълженията, закрила на заетостта и условията на труд:**

Министерство на труда и социалната политика:

Интернет адрес: <http://www.mlsp.government.bg>

София 1051, ул. Триадица №2

Телефон: 8119 443

**ОБЩИ УСЛОВИЯ ЗА УЧАСТИЕ В ПРОЦЕДУРАТА**

1. **ИЗИСКВАНИЯ КЪМ УЧАСТНИЦИТЕ**
   1. **Изисквания за участниците**
      1. **Общи изисквания**

В процедурата за възлагане на обществената поръчка могат да участват български или чуждестранни физически или юридически лица, както и техни обединения.

В случай че участникът участва като обединение, което не е регистрирано като самостоятелно юридическо лице, участниците в обединението сключват споразумение. Документът трябва да бъде представен от участника в копие.

Участниците в обединението трябва да определят едно лице, което да представлява обединението за целите на поръчката, като същото може да е посочено в договора, или в друг документ, подписан от членовете на обединението.

Не се допускат промени в състава на обединението след подаване на офертата.

Когато участникът, определен за изпълнител е неперсонифицирано обединение на физически и/или юридически лица, възложителят няма изискване за създаване на юридическо лице, но договорът за обществена поръчка се сключва след като изпълнителят представи пред възложителя копие от удостоверение за регистрация по БУЛСТАТ на създаденото обединение. Ако обединението се състои от чуждестранни физически и/или юридически лица, те представят еквивалентен документ от държавата, в която са установени.

Лице, което участва в обединението или е дало съгласие и фигурира като подизпълнител в офертата на друг участник, не може да представя самостоятелна оферта.

В процедурата за възлагане на обществена поръчка едно физическо или юридическо лице може да участва само в едно обединение.

* + 1. **Административни изисквания**
       1. Административни изисквания съгласно ЗОП

В процедурата за възлагане на обществената поръчка могат да участват всички български и/или чуждестранни физически или юридически лица, включително техни обединения (консорциум или дружество по ЗЗД).

1. Обстоятелства по чл. 47, ал. 1, 2 и 5 от ЗОП, наличието на които е основание за отстраняване на Участниците.

От участие в процедурата се отстранява Участник, за който е налице което и да е от следните обстоятелства по чл. 47, ал. 1, т. 1,6. "а", "б", "в", "г", "д", т. 2, т. 3 и т. 4, ал. 2, т. 1 и ал. 5, т. 1 и т. 2 от Закона за обществените поръчки.

Изисквания по чл. 47, ал. 1 от ЗОП

* 1. осъден с влязла в сила присъда, освен ако е реабилитиран, за:

а) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс;

б) подкуп по чл. 301 - 307 от Наказателния кодек;

в) участие в организирана престъпна група по чл. 321 и 321а от Наказателния кодекс;

г) престъпление против собствеността по чл. 194-217 от Наказателния кодекс;

д) престъпление против стопанството по чл. 219 - 252 от Наказателния кодекс;

* 1. обявен е в несъстоятелност;
  2. е в производство по ликвидация или се намира в подобна процедура съгласно националните закони и подзаконови актове;
  3. има задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социално осигуряване съгласно законодателството на държавата, в която кандидатът или участникът е установен.

От изискванията по чл. 47. ал. 1 от ЗОП е изключено изискването по т. 1, б. „е“, което се отнася само за процедури по чл. 3, ал. 2 от ЗОП.

Изисквания по чл. 47, ал. 2 от ЗОП

* 1. е в открито производство по несъстоятелност, или е сключил извънсъдебно споразумение с кредиторите си по смисъла на чл. 740 от Търговския закон, а в случай че участникът е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или участникът е преустановил дейността си;

От обстоятелствата по чл. 47, ал. 2 от ЗОП са изключени обстоятелствата по чл. 47. ал. 2. т. 2. т. 2а. т. 4, т. 5 и т. 6 от ЗОП, които възложителят не определя като изискване.

Изисквания по чл. 47, ал. 5 от ЗОП

1. при които лицата по чл. 47, ал. 4 ЗОП са свързани лица с възложителя или със служители на ръководна длъжност в неговата организация;

\*под "свързани лица" следва да се има предвид легалната дефиниция, дадена в т. 23а от Допълнителни разпоредби на ЗОП.

1. които са сключили договор с лице по чл. 21 или 22 от Закона за предотвратяване и установяване на конфликт на интереси.
2. Когато участниците са юридически лица, изискванията на чл. 47, ал. 1, т. 1 б. "а", "б", "в", "г" и "д" и ал. 5, т. 1 се прилагат, както следва:

* при събирателно дружество - за лицата по чл. 84, ал. 1 и чл. 89, ал. 1 от Търговския закон;
* при командитно дружество - за лицата по чл. 105 от Търговския закон, без ограничено отговорните съдружници;
* при дружество с ограничена отговорност - за лицата по чл. 141, ал. 2 от Търговския закон, а при еднолично дружество с ограничена отговорност - за лицата по чл. 147, ал. 1 от Търговския закон;
* при акционерно дружество - за овластените лица по чл. 235, ал. 2 от Търговския закон, а при липса на овластяване - за лицата по чл. 235, ал. 1 от Търговския закон;
* при командитно дружество с акции - за лицата по чл. 244, ал. 4 от Търговския закон;
* при едноличен търговец - за физическото лице - търговец;
* във всички останали случаи, включително за чуждестранните лица - за лицата, които представляват кандидата или участника;
* в случаите по т. 1 - 7 - и за прокуристите, когато има такива; когато чуждестранно лице има повече от един прокурист, декларацията се подава само от прокуриста, в чиято представителна власт е включена територията на Република България.

1. Не може да участва в процедура за възлагане на обществена поръчка чуждестранно физическо или юридическо лице, за което в държавата, в която е установено, е налице някое от обстоятелствата по чл. 47, ал. 1, т. 1, б. "а", ”б", "в", "г" и "д", т. 2, т. 3 и т. 4, ал. 2, т. 1 от Закона за обществените поръчки.
2. Когато Участникът е обединение при изпълнение на поръчката, изискванията на чл. 47, ал. 1, т. 1, б. "а", "б", "в”, "г”, ”д”, т. 2, т. 3 и т. 4, ал. 2, т. 1 и ал. 5, т. 1 и т. 2 от ЗОП, се прилагат за всички съдружници на обединението.

Изискуеми от Възложителя документи за удостоверяване липсата на обстоятелствата по чл. 47, ал. 1, т. 1, б. "а”, "б", "в", ”г” и "д”, т. 2, т. 3 и т. 4, ал. 2, т.

1 и ал. 5, т. 1 и т. 2 от ЗОП.

1. При участие в процедурата Участникът удостоверява липсата на обстоятелствата по чл. 47, ал. 1, т. 1,6. "а", "б", "в", "г", "д", т. 2, т. 3 и т. 4, ал. 2, т. 1, и ал. 5, т. 1 и т. 2 от ЗОП със собственоръчно подписана декларация, Приложение №1 към Образец №1, която се подписва от всички лица по чл. 47, ал. 4 от ЗОП. Декларацията съдържа и информация за публичните регистри, в които се съдържат посочените обстоятелства или компетентния орган, който съгласно законодателството на държавата, в която участникът е установен, е длъжен да предоставя информация за тези обстоятелства на Възложителя.
2. При подписване на договора за обществена поръчка Участникът, определен за изпълнител, е длъжен да представи документи за удостоверяване липсата на обстоятелствата по чл. 47, ал. 1, т. 1,6. "а", "б", "в", "г", "д", т. 2, т. 3 и т. 4, ал. 2, т. 1, от ЗОП, издадени от компетентен орган, или извлечение от съдебен регистър, или еквивалентен документ на съдебен или административен орган от държавата, в която е установен. Не се представят документи, отнасящи се за обстоятелства, вписани в Търговския регистър.
3. Когато в съответната чужда държава не се издават документите по чл. 47, ал. 1, т. 1, б. "а", "б", "в", "г", "д", т. 2, т. 3 и т. 4, ал. 2, т. 1 от ЗОП или когато те не включват всички случаи по чл. 47, ал. 1, т. 1,6. "а", "б", "в", "г", "д", т. 2, т. 3 и т. 4, ал. 2, т. 1 от ЗОП, Участникът представя клетвена декларация, ако такава декларация има правно значение според закона на държавата, в която е установен.
4. Когато клетвената декларация няма правно значение според съответния национален закон, Участникът представя официално заявление, направено пред съдебен или административен орган, нотариус или компетентен професионален или търговски орган в държавата, в която той е установен.

**Участникът ще бъде отстранен от участие в процедурата за възлагане на настоящата обществена поръчка, ако не отговаря на някое от горните изисквания.**

**2.1.2.** **Изискване за регистрация:**

**1.** Участниците следва да са лицензирани като търговци на електрическа енергия, съгласно чл.39 във връзка с чл. 69 и чл.69а от Закона за енергетиката (ЗЕ) и координатор на балансираща група.

Това обстоятелство се доказва с декларация или заверено копие на такъв лиценз. За чуждестранните участници трябва да има наличието на съответно право, за което се представя документ, доказващ еквивалентното право и/или декларация, че чуждестранният участник притежава съответното право.

ВАЖНО! Възложителят няма да сключи договор за обществена поръчка, ако участникът, избран за изпълнител не представи заверено копие от валиден лиценз, издаден от КЕВР за търговия с електрическа енергия и за координатор на балансираща група преди подписване на договора.

Относно чуждестранните лица условието, следва да се съобрази с чл. 49, ал. 1 от ЗОП, а именно: в офертата трябва да се докаже регистрация в еквивалентен професионален регистър на държавата, в която са установени (документът се представят на оригиналния език и в превод на български език), или да представят декларация или удостоверение за наличието на такава регистрация от компетентните органи, съгласно националните им закони. Представянето на декларация е възможност за доказване на обстоятелство към момента на подаване и разглеждане на офертите. Съгласно чл. 42, ал. 1, т. 4 от ЗОП избраният изпълнител трябва да представи документ, издаден от компетентен орган, който удостоверява, че съответната регистрация е извършена.

**2.1.3.** **Критерии за подбор, включващи минимални изисквания за технически възможности и квалификация, както и документите, с които те се доказват:**

**1.** Участниците трябва да имат опит в изпълнението на доставки, които са еднакви или сходни с предмета на настоящата обществена поръчка, изпълнени през последните 3 (три) години, считано от датата на подаване на офертата.

Под „сходни“ доставки с предмета на настоящата поръчка се разбира доставка на електрическа енергия и координиране на балансираща група.

За доказване на това изискване се представя: Списък на доставките, които са еднакви или сходни с предмета на обществената поръчка, изпълнени през последните три години, считано от датата на подаване на офертата, с посочване на стойностите, датите и получателите, заедно с доказателство за извършената доставка (по образец).

Доказателството за извършената доставка се предоставя под формата на удостоверение, издадено от получателя или от компетентен орган, или чрез посочване на публичен регистър, в който е публикувана информация за доставката.

1. Участникът трябва да притежава въведена система за управление на качеството ISO 9001:2008 или еквивалент, с обхват: „Търговия с електрическа енергия и координатор на стандартна балансираща група“. Съгласно чл. 53, ал. 4 от ЗОП, Възложителят приема еквивалентни сертификати, издадени от органи, установени в други държави членки, както и други доказателства за еквивалентни мерки за осигуряване на качеството.

Изискването се доказва със заверено копие на валиден сертификат за внедрена система за управление на качеството, съгласно стандарт ISO 9001:2008 или еквивалент. Възложителят приема еквивалентни сертификати, издадени от органи, установени в други държави членки, както и други доказателства за еквивалентни мерки за осигуряване на качеството.

1. Участникът следва да има сключен рамков договор по чл.11, т.13 и във връзка с чл.23 от Правилата за търговия с електрическа енергия с „Енерго Про Мрежи“ АД, в качеството му на оператор на разпределителната мрежа.

Изискването се доказва с представяне на Удостоверение от „Енерго Про Мрежи“ АД, че между същия, в качеството му на оператор на разпределителната мрежа и участника има сключен рамков договор по чл.11, т.13 и във връзка с чл.23 от Правилата за търговия с електрическа енергия.

Когато участник в процедурата е чуждестранно физическо или юридическо лице или техни обединения, в случай че документите за доказване на технически възможности, квалификация и опит са на чужд език, същите се представят и в превод.

На основание чл. 69 от ЗОП, участникът ще бъде отстранен от участие в процедурата за възлагане на настоящата обществена поръчка, ако не отговаря на някое от техническите изисквания, посочени в раздел Ш.2.3) „Технически възможности” на Обявлението за поръчката и след провеждане на действията по чл. 68, ал. 8 и ал. 9 от ЗОП.

Забележка: Съгласно чл. 51а от ЗОП участник може да докаже съответствието си с изискванията за технически възможности и/или квалификация с възможностите на едно или повече трети лица. В тези случаи, освен документите, определени от възложителя за доказване на съответните възможности, участникът представя доказателства, че при изпълнението на поръчката ще има на разположение ресурсите на третите лица.

**2.1.4.Срок на валидност на офертите**

Срокът на валидност на офертите е 180 (сто и осемдесет) календарни дни,

считано от датата, посочена за краен срок за получаване на оферти, съгласно Обявлението за поръчката.

Съгласно чл. 58. ал. 3 от Закона за обществени поръчки Възложителят може да изиска от класираните участници да удължат срока на валидност на офертите си до момента на сключване на договора за обществената поръчка.

Участникът ще бъде отстранен от участие в процедурата за възлагане на настоящата обществена поръчка, ако представи оферта с по-кратък срок за валидност и откаже да го удължи или ако представи оферта с нормален срок, но при последващо поискване от Възложителя - откаже да я удължи.

**3. ГАРАНЦИИ**

3.1. **Условия и размер на гаранция за участие и начин на плащането й.**

Гаранцията за участие в обществената поръчка за всяка една от обособените позииците е изразена в абсолютна и е като следва:

**Обособена позиция №1:** „Обекти на община Шабла изполващи дневна. нощна и еднотарифна активна електроенергия“ - **1030 лева**.

**Обособена позиция № 2:** „Обекти на община Шабла използващи дневна и нощна активна електроенергия – улично осветление“ - **1080 лева**.

Гаранцията за участие може да се внесе в брой по сметката на община Шабла, както и може да се представи по банков път или може да се представи под формата на банкова гаранция.

Участникът избира сам формата на гаранцията за участие.

Когато участникът избере да внесе гаранцията за участие по банков път, това следва да стане по следната сметка на община Шабла (в лева):

**IBAN: BG 64 CECB 9790 3347 2437 00**

**BIC: CECBBGSF**

**Банка: "Централна Кооперативна Банка" АД**

При представяне на гаранцията в платежното нареждане или в банковата гаранция изрично се посочва процедурата и обособената позиция, за която се представя гаранцията.

В банковата гаранция следва изрично да е посочено, че тя е:

* безусловна и неотменима;
* в полза на община Шабла
* със срок на валидност **180 календарни дни** от датата, посочена за краен срок за получаване на офертите, съгл. Обявлението за обществена поръчка;
* за настоящата обществена поръчка.

Участниците, които не са представили документ за гаранция или са представили гаранция, която не отговаря на изискванията на Възложителя, ще бъдат отстранени от участие в откритата процедура за възлагане на настоящата обществена поръчка, след провеждане на действията по чл. 68, ал. 8 и ал. 9 от ЗОП.

Ако гаранцията за участие е представена под формата на банкова гаранция, когато участникът е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията.

**Задържане и освобождаване на гаранцията за участие.**

Задържането, усвояването и освобождаването на гаранцията за участие става при условията и реда на чл. 61 и чл. 62 от ЗОП.

1. Условия и размер на **гаранцията за изпълнение** на договора и начин на плащането й.

Гаранцията за изпълнение на договора е в размер на **3%** (три процента) от прогнозната стойност на поръчката без ДДС, за всяка обособена позиция.

Същата може да се внесе в брой, по банков път или да се представи под формата на банкова гаранция.

Участникът избира сам формата на гаранцията за изпълнение.

Участникът, определен за изпълнител на обществената поръчка, представя банковата гаранция или платежния документ за внесената по банков път гаранция за изпълнение на договора при неговото сключване.

Когато участникът избере да внесе гаранцията за изпълнение по банков път, това следва да стане по следната сметка на Община Шабла (в лева):

**IBAN: BG 64 CECB 9790 3347 2437 00**

**BIC: CECBBGSF**

**Банка "Централна Кооперативна Банка" АД**

Когато участникът избере гаранцията за изпълнение да бъде банкова гаранция, тогава в нея трябва да бъде изрично записано, че е:

* безусловна и неотменима;
* в полза на община Шабла;
* със срок на валидност най-малко **60 календарни дни** след срока на изпълнение на договора;

При представяне на гаранция, в платежното нареждане или в банковата гаранция, изрично се посочва договорът, за който се представя гаранцията.

Задържане и освобождаване на гаранцията за изпълнение.

Условията, при които гаранцията за изпълнение се задържа или освобождава се уреждат с договора за възлагане на обществената поръчка между Възложителя и Изпълнителя.

Договорът за възлагане на обществената поръчка не се сключва преди спечелилият участник да представи гаранция за изпълнение.

Възложителят освобождава гаранцията за изпълнение без да дължи лихви за периода през който средствата законно са престояли при него.

1. **ДОКУМЕНТАЦИЯ ЗА УЧАСТИЕ**

Документацията за участие в настоящата обществена поръчка **НЕ СЕ ЗАКУПУВА.** Възложителят предоставя безплатен достъп до документацията за участие на интернет адрес**:** [**http://www.shabla.info/-**](http://www.sbrtuzlata.com/-)раздел „Профил на купувача“: [**http://profil-shabla.org/**](http://profil-shabla.org/)**.**

1. **РАЗЯСНЕНИЯ**
   1. **Искане на разяснения**

Всеки участник може да поиска писмено от Възложителя разяснения по документацията за участие.

* + 1. **Срокове за искане на разяснения**

Исканията за разяснения по документацията могат да бъдат правени писмено до 7 дни преди изтичането на срока за получаване на офертите.

* + 1. **Срокове за отговор**

Разясненията се публикуват в профила на купувача в 4-дневен срок от получаване на искането. Ако лицата са посочили електронен адрес, разясненията се изпращат и на него в деня на публикуването им в профила на купувача. В разясненията не се посочва информация за лицата, които са ги поискали.

Когато публикуването на разясненията от Възложителя до крайния срок за получаване на оферти остават по-малко от 3 дни, Възложителят е длъжен да удължи срока за получаване на оферти.

Решение за промяна се публикува в профила на купувача в деня на изпращането му за публикуване в Регистъра на обществените поръчки. От деня на публикуването в профила на купувача до крайния срок за подаване на оферти не може да има по-малко от 3 дни.

**В. ПОДГОТОВКА И ПРЕДСТАВЯНЕ НА ОФЕРТАТА – ИЗИСКВАНИЯ КЪМ УЧАСТНИЦИТЕ И ИЗИСКУЕМИ ДОКУМЕНТИ**

1. **ОФЕРТА**
   1. **Подготовка на офертата**

Участниците трябва да се запознаят с всички указания и условия за участие, дадени в документацията за участие. При изготвяне на офертата всеки участник трябва да се придържа точно към условията, обявени от Възложителя.

Представянето на оферта ще се счита за съгласие на участника с всички изисквания и условия, посочени в документацията за участие, при спазване на приложимите разпоредби на ЗОП.

**Всеки участник в процедурата има право да представи само една оферта, за обособената позиция, за която участника кандидатства. Всеки участник може да подаде оферта по повече от една от обособените позиции.**  Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

В процедура за възлагане на обществена поръчка едно физическо или юридическо лице може да участва само в едно обединение.

Участникът ще бъде отстранен от участие в процедурата, когато:

(а) не е представил някой от необходимите документи по чл. 56 от ЗОП след провеждане на процедурата по чл. 68, ал. 8 и 9 от ЗОП;

(б) е представил оферта, която не отговаря на предварително обявените условия на възложителя, в т.ч.:

* който не отговаря на критериите за подбор или на друго условие за участие в процедурата, съгласно настоящата документация или не е доказал съответствието си с тези изисквания;
* който не е представил гаранция за участие в процедурата, към датата на подаване на офертата, при спазване изискванията на настоящата документация;
* който не отговаря на задължителните условия за участие по ЗОП;
* който не е представил някой от изискваните документи и декларации;
* който не отговаря на минималните изисквания за технически възможности, посочени в обявлението;
* който е представил повече от една оферта или е представил оферта с варианти,
* който е представил самостоятелна оферта, въпреки че е посочен като подизпълнител в оферта на друг участник и е попълнил декларация за участие като подизпълнител;
* който е представил оферта, в която е посочил дадено лице за подизпълнител, а същевременно това лице е подало самостоятелна оферта и в хода на провеждането на процедурата, декларира пред Възложителя, че не знае за посочването си като подизпълнител и не е съгласно да бъде такъв;
* който е представил самостоятелна оферта, въпреки че участва в обединение, което също е представило оферта за участие в процедурата;
* който участва в повече от едно обединение, което е подало оферта за участие;
* който в офертата си е поставил условия и изисквания в противоречие с документацията за участие
* за когото е налице някое друго обстоятелство, посочено в действащото законодателство или на друго място в настоящата документация като основание за отстраняване;

(в) за когото са налице обстоятелства по чл. 47, ал. 1, 2 и/или 5 ЗОП;

(г) който е представил оферта, която не отговаря на изискванията на чл. 57, ал. 2 от ЗОП;

(д) за когото по реда на чл. 68, ал. 11 от ЗОП е установено, че е представил невярна информация за доказване на съответствието му с обявените от възложителя критерии за подбор.

В случаите, когато комисията за оценка на офертите прецени, че в съдържанието на някой от представените документи в офертата има несъответствие, което се дължи на техническа грешка или пропуск, комисията има право да поиска от участника разяснение по предвидения ред, като отговорът на участника става неразделна част от офертата.

До изтичане на срока за подаване на офертите всеки участник може да промени, допълни или оттегли офертата си.

При подаване на офертата си участникът може да посочи чрез изрично отбелязване коя част от нея има конфиденциален характер, като постави гриф „Конфиденциална информация” или „Търговска тайна” върху всяка страница на документите, за които счита, че съдържат такава информация, и да изисква от Възложителя да не я разкрива.

Възложителят няма право да разкрива информация, предоставена му от участниците, посочена от тях като конфиденциална по отношение на технически или търговски тайни, с изключение на случаите по чл. 44 и чл. 73, ал. 4 от ЗОП.

* 1. **Съдържание на офертата**

Всеки участник в настоящата процедура за възлагане на обществена поръчка има право да представи само една оферта, за обособената позиция за която участника кандидатства. **Всеки участник може да подаде оферта по повече от една от обособените позиции.**  **В този случай участникът представя Пликове 2 и 3 за всяка от обособената позиция за която участника кандидатства и един брой от представените приложения – декларации в Плик 1.**

Тя трябва да се състои от **три части**:

* + ПЛИК 1 – „Документи за подбор”, в който се поставят документите и информацията по [чл. 56, ал. 1, т. 1](apis://Base=NARH&DocCode=40377&ToPar=Art56_Al1_Pt1&Type=201/) – 5, 8, 11 – 14 от Закона за обществените поръчки;
  + ПЛИК 2 – „Предложение за изпълнение на поръчката” за съответната обособена позиция, в който се поставя техническото предложение за изпълнение на поръчката и ако е приложимо- декларация по чл. 33, ал. 4 от ЗОП;
  + ПЛИК 3 – „Предлагана цена” за съответната обособена позиция, в който се поставя ценовото предложение за изпълнение на поръчката.

## ПЛИК 1 трябва да има следното съдържание:

**Офертата (бланка за административни и други данни) (по образец)** и **приложенията към нея** се изготвят по представените в документацията образци. Офертата задължително съдържа следните документи:

* + **Списък на документите, и информацията съдържащи се в офертата (по образец)**,подписан от представляващия участника, в оригинал;
  + **Административни сведения за участника (по образец)** в оригинал;
  + **Представяне на участника, което включва:**

**а)** посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.

* + Когато не е представен ЕИК съгласно чл. 23 от Закона за търговския регистър, участниците - юридически лица или еднолични търговци, прилагат към своите заявления за участие или оферти и удостоверения за актуално състояние. Чуждестранните юридически лица прилагат еквивалентен документ на съдебен или административен орган от държавата, в която са установени.
  + При участници обединения - копие на договора за обединение, а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващият.
  + Когато участникът в процедура е чуждестранно физическо или юридическо лице или техни обединения следва да бъдат спазени изискванията съгласно чл. 56, ал. 4 на ЗОП.

**б) Декларация по чл. 47, ал. 9 ЗОП относно обстоятелствата по чл. 47, ал. 1, т. 1 (без буква „е”), т. 2, т. 3 и т. 4, ал. 2, т. 1, т. 2 (предложение първо), т. 2а (предложение първо), т. 4 и т. 5 и ал. 5, т. 1 и 2 от ЗОП (оригинал)** – попълва се и се подписва по приложения образец към настоящата документация **(по образец)**. Декларацията се подписва от лицата съгласно чл. 47, ал. 4 от ЗОП. При подаване на офертата участникът удостоверява липсата на обстоятелствата по чл. 47, ал. 1 и 5 ЗОП и посочените в обявлението изисквания по чл. 47, ал. 2, т. 1 – 5 ЗОП с една декларация, подписана от лицата, които представляват участника. В декларацията се включва и информация относно публичните регистри, в които се съдържат посочените обстоятелства, или компетентния орган, който съгласно законодателството на държавата, в която участникът е установен, е длъжен да предоставя информация за тези обстоятелства служебно на възложителя.

Когато деклараторът е чуждестранен гражданин и декларацията се представи на език, различен от българския, тя се представя и в превод на български език.

**Не може да участва в процедурата за възлагане на обществената поръчка чуждестранно физическо или юридическо лице, за което в държавата, в която е установено, е налице някое от обстоятелствата по чл. 47, ал. 1, т. 1 (без буква „е”), т. 2, т. 3 и т. 4 ЗОП или някое от посочените в обявлението за настоящата процедура обстоятелства по чл. 47, ал. 2 ЗОП.** При представяне на офертата участникът удостоверява липсата на обстоятелствата по предходното изречение с декларацията по чл. 47, ал. 9 ЗОП. Когато законодателството на държавата, в която участникът е установен, не предвижда включването на някое от обстоятелствата, посочени по-горе в публичен безплатен регистър или предоставянето им служебно и безплатно на възложителя, при подписване на договора за обществена поръчка участникът, определен за изпълнител, е длъжен да представи:

1. документи за удостоверяване липсата на обстоятелствата по чл. 47, ал. 1, т. 1 (без буква „е”), т. 2, т. 3 и т. 4 ЗОП и на посочените в обявлението обстоятелства по чл. 47, ал. 2 ЗОП, издадени от компетентен орган, или

2. извлечение от съдебен регистър, или

3. еквивалентен документ на съдебен или административен орган от държавата, в която е установен.

Когато в държавата, в която участникът е установен, не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение според закона на държавата, в която е установен. Когато клетвената декларация няма правно значение според съответния национален закон, участникът представя официално заявление, направено пред съдебен или административен орган, нотариус или компетентен професионален или търговски орган в държавата, в която той е установен.

**Наличието на обстоятелства по чл. 47, ал 2, т.1, 2 (предложение първо), 2а (предложение първо), 4 и 5 води до отстраняване от участие в процедурата.**

***Следва да се има предвид, че само лишаване от упражняване на професиите и дейностите, свързани с изпълнение на дейности по доставка на електрическа енергия,******съгласно чл. 47, ал. 2, т. 2 (предложение първо) от ЗОП са пречка в участието на настоящата процедура.***

* **Пълномощно на лицето, подписващо офертата (оригинал)** – представя се, когато офертата (или някой документ от нея) не е подписана от представляващия участника съгласно актуалната му регистрация, а от изрично упълномощен негов представител. Пълномощното следва да съдържа всички данни на лицата (упълномощен и упълномощител), както и изрично волеизявление, че упълномощеното лице има право да подпише офертата и да представлява участника в процедурата. Когато някой от документите се подписва от пълномощник, в пълномощното следва изрично да се посочи документа, за който се прави упълномощаването. Декларациите в офертата не могат да бъдат подписвани от пълномощник. Тези правила се отнасят и за подизпълнителите.
  + **Декларация за приемане на условията в проекта на договора**, изготвена в съответствие с образеца от настоящата документация, подписана от участника **(по образец)** в оригинал.
  + **Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (оригинал)** – (по образец). Декларацията се попълва и подписва по приложения образец към настоящата документация. В зависимост от правно-организационната форма на участниците, декларацията се представя от едно от лицата, посочени в чл. 47, ал. 4 от Закона за обществените поръчки.
  + **Декларация по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (оригинал) – когато е приложимо** (по образец). В зависимост от правно-организационната форма на участниците, декларацията се представя от едно от лицата, посочени в чл. 47, ал. 4 от Закона за обществените поръчки.
  + **Декларация за участие на подизпълнители**, **ако се предвиждат такива** (**оригинал**)**.** Когато участникът предвижда участието на подизпълнители при изпълнение на поръчката, той следва да заяви видовете работи от предмета на поръчката, които ще се предложат на подизпълнители и съответстващият на тези работи дял в проценти от стойността на обществената поръчка, и предвидените подизпълнители **(по образец).**
  + **Декларация за съгласие за участие като подизпълнител в оригинал** – представляващият и управляващ подизпълнителя попълва и подписва декларация по образеца, приложен към настоящата документация **(по образец)**.

• **Доказателства за удостоверяване на изискването за регистрация – „Участниците следва да са лицензирани като търговци на електрическа енергия, съгласно чл.39 във връзка с чл. 69 и чл.69а от Закона за енергетиката (ЗЕ) и координатор на балансираща група“**

**Това обстоятелство се доказва с декларация или заверено копие на такъв лиценз. За чуждестранните участници трябва да има наличието на съответно право, за което се представя документ, доказващ еквивалентното право и/или декларация, че чуждестранният участник притежава съответното право.**

**ВАЖНО! Възложителят няма да сключи договор за обществена поръчка, ако участникът, избран за изпълнител не представи заверено копие от валиден лиценз, издаден от КЕВР за търговия с електрическа енергия и за координатор на балансираща група преди подписване на договора.**

Относно чуждестранните лица условието, следва да се съобрази с чл. 49, ал. 1 от ЗОП, а именно: в офертата трябва да се докаже регистрация в еквивалентен професионален регистър на държавата, в която са установени (документът се представят на оригиналния език и в превод на български език), или да представят декларация или удостоверение за наличието на такава регистрация от компетентните органи, съгласно националните им закони. Представянето на декларация е възможност за доказване на обстоятелство към момента на подаване и разглеждане на офертите. Съгласно чл. 42, ал. 1, т. 4 от ЗОП избраният изпълнител трябва да представи документ, издаден от компетентен орган, който удостоверява, че съответната регистрация е извършена.

• **Доказателства за удостоверяване изпълнението на критерии за подбор, включващи минимални изисквания за техническите му възможности и квалификация, както и документите, с които те се доказват:**

* + **За доказване на изискването „**Участниците трябва да имат опит в изпълнението на **доставки, които са еднакви или сходни** с предмета на настоящата обществена поръчка, изпълнени през последните 3 (три) години, считано от датата на подаване на офертата.

*Под „сходни“ доставки с предмета на настоящата поръчка се разбира доставка на електрическа енергия.“ ,* **се представя:**

Списък на доставките, които са еднакви или сходни с предмета на обществената поръчка, изпълнени през последните три години, считано от датата на подаване на офертата, с посочване на стойностите, датите и получателите, заедно с доказателство за извършената доставка **(по образец)**.

**Доказателството за извършената доставка се предоставя под формата на удостоверение, издадено от получателя или от компетентен орган, или чрез посочване на публичен регистър, в който е публикувана информация за доставката.**

* **За доказване на изискването** „Участникът трябва да притежава въведена система за управление на качеството ISO 9001:2008 или еквивалент, с обхват: „Търговия с електрическа енергия и координатор на стандартна балансираща група“, **се представя** **заверено копие на валиден сертификат за внедрена система за управление на качеството, съгласно стандарт ISO 9001:2008 или еквивалент. Възложителят приема еквивалентни сертификати, издадени от органи, установени в други държави членки, както и други доказателства за еквивалентни мерки за осигуряване на качеството.**
* **За доказване на изискването** „Участникът следва да има сключен рамков договор по чл.11, т.13 и във връзка с чл.23 от Правилата за търговия с електрическа енергия с **„Енерго Про Мрежи“ АД**, в качеството му на оператор на разпределителната мрежа.“, **се представя Удостоверение от „Енерго Про Мрежи“ АД, че между същия, в качеството му на оператор на разпределителната мрежа и участника има сключен рамков договор по чл.11, т.13 и във връзка с чл.23 от Правилата за търговия с електрическа енергия.**

***Участник може да докаже съответствието си с изискванията за технически възможности и/или квалификация с възможностите на едно или повече трети лица. В тези случаи, освен документите, определени от възложителя за доказване на съответните възможности, участникът представя доказателства, че при изпълнението на поръчката ще има на разположение ресурсите на третите лица.***

***За тези цели трети лица може да бъдат посочените подизпълнители, свързани предприятия и други лица, независимо от правната връзка на участника с тях.***

* + **Банкова гаранция за участие в обществената поръчка по образеца на банката, която я издава, когато гаранцията е банкова, представена в оригинал или Документ за внесена гаранция за участие под формата на парична сума** - копие. В случай, че се представя банкова гаранция, същата трябва да е безусловна и неотменима, в нея да е записано името на процедурата и да е **със срок на валидност минимум 180 дни, считано от крайния срок за подаване на офертата;**
  + **Декларация за липса на свързаност с друг участник в съответствие с чл. 55, ал. 7 ЗОП, както и за липса на обстоятелство по чл. 8, ал. 8, т. 2 от ЗОП** по образец**.**
* **Плик 2 трябва да бъде запечатан, непрозрачен и с надпис „Предложение за изпълнение на поръчката” за съответна обособена позиция и да съдържа следния документ:**

**Техническо предложение,** изготвено по образец, при съблюдаване изискванията на документацията за участие, изискванията към офертата и условията за изпълнение на поръчката, представено в оригинал. Изготвя се в съответствие с Техническите спецификации за изпълнение на поръчката, като участникът трябва да опише своята организация и методология за изпълнение на обществената поръчка, в т. ч. описание на системата за мониторинг на измервателна точка, достъпна за Възложителя on-line и общите принципи за сетълмент и разпределение на небалансите в рамките на балансираща група. Представя се с Приложение 1 или като свързан със същото документ;

* + Към техническото предложение, ако е приложимо, се прилага декларация (свободна форма) относно това коя част от офертата има конфиденциален характер и изискване възложителят да не я разкрива.
* **Плик 3 трябва да бъде запечатан, непрозрачен и с надпис „Предлагана цена” за съответна обособена позиция и да съдържа** **следния документ:**
  + **Ценово предложение**, изготвено по образец, представено в оригинал.

Цената следва да бъде представена в български лева без ДДС.Участникът следва да предложикрайна цена за един MWh нетна активна електроенергия за ниско напрежение, включваща разходи за балансиране и разходи за прогнозиране на потреблението.

**!!! ВАЖНО: Предлаганата цена от участниците, не следва да надвишава за двете отделни обособените позиции, следната максимална цена:**

* **за Обособена позиция № 1 – 123,64 лв./MWh без включен ДДС, нетна активна енергия.**
* **за Обособена позиция № 2 – 74,68 лв./MWh без включен ДДС, нетна активна енергия.**

**В горепосочената цена не се включват допълнително дължимите суми за акциз, добавка „задължение към обществото“, такса пренос и достъп по електропреносната и електроразпределителната мрежа.**

Извън плика с надпис „Предлагана цена” не трябва да е посочена никаква информация относно цената, предложена от Участника. Участници, които по какъвто и да е начин са включили някъде в офертата си извън плика „Предлагана цена” елементи, свързани с предлаганата цена (или части от нея), ще бъдат отстранени от участие в процедурата.

Ценовото предложение трябва да включва всички разходи на участника за изпълнение на поръчката.

Отговорност за евентуално допуснати грешки или пропуски в изчисленията на предложената цена носи единствено участникът в поръчката.

**Запечатване на офертата:**

Офертите, систематизирани съобразно посочените по-горе изисквания, се запечатват в три непрозрачни плика, които се надписват, както следва:

* + - * **Плик № 1** с надпис **„Документи за подбор**”;
      * **Плик № 2** с надпис **„Предложение за изпълнение на поръчката” за съответната обособена позиция;**
      * **Плик № 3** с надпис **„Предлагана цена” за съответната обособена позиция.**

Трите плика се запечатват в един общ непрозрачен плик (кашон) с надпис:

**ДО**

**ОБЩИНА ШАБЛА**

**УЛ. РАВНО ПОЛЕ № 35**

**О Ф Е Р Т А**за участие в открита процедура за възлагане на обществена поръчка с предмет:

**„ДОСТАВКА НА ЕЛЕКТРИЧЕСКА ЕНЕРГИЯ И ИЗБОР НА КООРДИНАТОР НА БАЛАНСИРАЩА ГРУПА ЗА ОБЕКТИ НА ОБЩИНА ШАБЛА“**

**Обособена позиция № ……………………………………………………………………..**

име на участника

пълен адрес за кореспонденция  
лице за контакт, телефон, факс и електронен адрес

**МЯСТО И СРОК ЗА ПОДАВАНЕ НА ОФЕРТИ**

Подаването на офертата задължава участниците да приемат напълно всички изисквания и условия, посочени в тази Документация при спазване на Закона за обществените поръчки и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му.

Желаещите да участват в процедурата за възлагане на обществената поръчка подават офертите си лично, чрез упълномощено лице или чрез куриер, или по пощата с препоръчано писмо с обратна разписка на адрес:

**Община Шабла; ул. „Равно поле“ № 35; гр. Шабла**

Крайният срок за подаване на офертите е съгласно обявлението и/или решението/решенията за промяна, когато има такова/такива решение/решения за обществената поръчка.

Всеки участник следва да осигури своевременното получаване на офертата от Възложителя.

При подаване на оферта по пощата за дата на получаване на офертата се счита датата на получаването й от Община Шабла. Отговорността за пристигането на офертите в определения в обявлението срок е на Участниците.

При приемане на офертата върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатан или скъсан плик. Тези обстоятелства се отбелязват във входящия регистър.

Офертата може да се представи и по електронен път при условията и по реда на Закона за електронния документ и електронния подпис. В този случай участникът е длъжен да представи на възложителя всички документи, които не са в електронен вид, на хартиен носител по реда, описан в чл. 57, ал. 1 ЗОП преди изтичането на срока за получаване на офертите.

**ПРОМЕНИ, ОТТЕГЛЯНЕ НА ОФЕРТИ**

До изтичане на срока за получаване на оферти, всеки участник може да промени, допълни или оттегли офертата си.

Оттеглянето на офертата прекратява по-нататъшното участие на участника в процедурата.

Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст “Допълнение/Промяна на оферта (с входящ номер)”.

**ВЪЗМОЖНОСТ ЗА УДЪЛЖАВАНЕ НА СРОКА ЗА ПОДАВАНЕ НА ОФЕРТИ**

Срокът за подаване на оферти може да се удължи при условията и реда на чл. 27а и 29 от ЗОП.

**Г. ПРОВЕЖДАНЕ НА ОТКРИТАТА ПРОЦЕДУРА. ОЦЕНКА НА ОФЕРТИТЕ И ИЗБОР НА ИЗПЪЛНИТЕЛ**

* 1. **Място и дата на отваряне на офертите**

Мястото и датата на отварянето на офертите са съгласно посочените в раздел IV.3.8) „Условия при отваряне на офертите” от Обявлението за поръчка.

* 1. **Работа на комисията**

Комисията отваря офертите по реда на тяхното постъпване и проверява за наличието на три отделни запечатани плика, след което най-малко трима от нейните членове подписват плик №3. Комисията предлага по един представител от присъстващите участници да подпише плик № 3 на останалите участници.

В присъствието на лицата по чл. 68, ал. 3 от ЗОП, комисията отваря плик №2 и най- малко трима от членовете й подписват всички документи, съдържащи се в него. Комисията предлага по един представител от присъстващите участници да подпише документите в плик №2 на останалите участници. Комисията след това отваря плик №1, оповестява документите и информацията, които той съдържа, и проверява съответствието със списъка по чл. 56, ал. 1, т. 14 от ЗОП.

След извършването на посочените по-горе действия приключва публичната част от заседанието на комисията.

Комисията разглежда документите и информацията в плик №1 за съответствие с критериите за подбор, поставени от възложителя и съставя протокол.

Когато установи липса на документи и/или несъответствия с критериите за подбор, и/или друга нередовност, включително фактическа грешка, комисията изпраща протокола на всички участници в деня на публикуването му в профила на купувача. Участниците представят на комисията съответните документи в срок 5 работни дни от получаването на протокола. Когато е установена липса на документи и/или несъответствие с критериите за подбор, участникът може в съответствие с изискванията на възложителя, посочени в обявлението, да замени представени документи или да представи нови, с които смята, че ще удовлетвори поставените от възложителя критерии за подбор.

След изтичането на посочения по-горе срок от 5 работни дни от получаване на протокола, комисията пристъпва към разглеждане на допълнително представените документи относно съответствието на участниците с критериите за подбор, поставени от възложителя.

Комисията не разглежда документите в плик №2 на участниците, които не отговарят на критериите за подбор.

Комисията при необходимост може по всяко време:

1. да проверява заявените от участниците данни, включително чрез изискване на информация от други органи и лица;
2. да изисква от участниците:
   1. разяснения за заявени от тях данни;
   2. допълнителни доказателства за данни от документите, съдържащи се в пликове №2 и 3, като тази възможност не може да се използва за промяна на техническото и ценовото предложение на участниците.

Комисията уведомява Възложителя, когато в хода на нейната работа възникнат основателни съмнения за споразумения, решения или съгласувани практики между участници по смисъла на чл. 15 от Закона за защита на конкуренцията. Възложителят уведомява Комисията за защита на конкуренцията. Уведомяването не спира провеждането и приключването на процедурата

Пликът с цената, предлагана от участник, чиято оферта не отговаря на изискванията на Възложителя, не се отваря.

Комисията отваря плика с предлаганата цена, след като е разгледала предложенията в плик №2 за установяване на съответствието им с изискванията на Възложителя.

Комисията, не по-късно от два работни дни преди датата на отваряне на ценовите оферти, обявява, най-малко чрез съобщение в профила на купувача, датата, часа и мястото на отваряне на ценовите оферти, при което право да присъстват имат лицата по чл. 68, ал. 3 от ЗОП. В изпълнение на чл. 69а, ал.3 от ЗОП датата, часа и мястото на отваряне и оповестяване на ценовите оферти ще бъдат обявени на Интернет страницата на община Шабла - адрес <http://profil-shabla.org/> . При отваряне на ценовите оферти комисията оповестява предлаганите цени и предлага по един представител от присъстващите участници да подпише ценовите оферти.

Преди отварянето на ценовите оферти комисията съобщава на присъстващите лица резултатите от оценяването на офертите по другите показатели.

* 1. **Отстраняване на участници**

Комисията предлага за отстраняване от участие в процедурата участник, който:

* не е представил някой от необходимите документи, посочени в чл. 56 от ЗОП;
* който не може да участва в процедурата, поради наличие на обстоятелствата по чл. 47, ал. 1 и 5 и посочените обстоятелства по чл. 47, ал. 2 от ЗОП;
* е представил оферта, която не отговаря на предварително обявените условия от Възложителя;
* е представил оферта, която не отговаря на изискванията на чл. 57, ал. 2 от ЗОП;
* за когото по реда на чл. 68, ал. 11 от ЗОП е установено, че е представил невярна информация за доказване на съответствието му с обявените от възложителя критерии за подбор.
  1. **Искане на разяснения по възникнали въпроси по документацията от Комисията за разглеждане, оценка и класиране на офертите**

Съгласно чл. 68, ал. 11 от ЗОП, комисията при необходимост може по всяко време:

1. да проверява заявените от участниците данни, включително чрез изискване на информация от други органи и лица;
2. да изисква от участниците разяснения за заявени от тях данни;
3. да изисква от участниците допълнителни доказателства за данни от документите, съдържащи се в пликове №2 и 3, като тази възможност не може да се използва за промяна на техническото и ценовото предложение на участниците.
   1. **Изключително благоприятно предложение**

Когато офертата на участник съдържа предложение с числово изражение, което подлежи на оценяване и е с повече от 20 на сто по-благоприятно от средната стойност на предложенията на останалите участници, комисията изисква от него подробна писмена обосновка за начина на неговото образуване, като определя срок за представяне на обосновката, който не може да бъде по-кратък от три работни дни от получаване на искането за това.

В случай че участникът не представи в срок писмената обосновка или Комисията прецени, че посочените обстоятелства не са обективни, участникът се предлага за отстраняване от процедурата.

Комисията може да приеме писмената обосновка и да не отстрани офертата, когато са посочени обективни обстоятелства, свързани с:

* оригинално решение за изпълнение на обществената поръчка;
* предложеното техническо решение;
* наличието на изключително благоприятни условия за участника;
* икономичност при изпълнение на обществената поръчка;
* получаване на държавна помощ.

Когато Комисията установи, че офертата на участник е с необичайно ниска цена поради получена държавна помощ, чието законово основание е невъзможно да бъде доказано в определения срок, тя може да предложи офертата да се отхвърли и участникът да се отстрани.

* 1. **Приключване работата на комисията**

Комисията съставя Протокол за разглеждането, оценяването и класирането на офертите. Протоколът съдържа: 1) състав на комисията и списък на консултантите, в случай че има такива; 2) списък на участниците и офертите, предложени за отстраняване от процедурата и мотивите за отстраняването им; 3) становищата на консултантите, в случай че има такива; 4) резултатите от разглеждането и оценяването на допуснатите оферти, включително кратко описание на предложенията на участниците; 5) класирането на участниците, чиито оферти са допуснати до разглеждане и оценяване; 6) дата на съставяне на протокола; 7) в случай че има такива - особени мнения със съответните мотиви на членовете на комисията.

Протоколите за разглеждането, оценяването и класирането на офертите се подписва от Председателя и от всички членове на Комисията.

Председателят на Комисията представя Протоколите/по чл. 68 и 72 от ЗОП/ и за разглеждането, оценяването и класирането на офертите на Възложителя. Заедно с Протоколите, Председателят предава на Възложителя и цялата документация, свързана с проведеното разглеждане и оценка на офертите.

Комисията приключва своята работа с приемане на протокола от Възложителя.

* 1. **Обявяване на резултатите**

Възложителят обявява с решение класираните участници и определя участника, избран за Изпълнител, не по-късно от 5 (пет) работни дни след приключване работата на Комисията.

В Решението се обявява класирането на участниците и участника, определен за Изпълнител. Посочват се и отстранените от участие в процедурата участници и оферти и мотивите за отстраняването им.

Възложителят изпраща издаденото от него решение на участниците в тридневен срок от издаването му и в същия ден го публикува в профила на купувача заедно с протокола на комисията при условията на чл. 226, ал. 3 от ЗОП.

1. **ОСНОВАНИЯ ЗА ПРЕКРАТЯВАНЕ НА ПРОЦЕДУРАТА**

Възложителят прекратява процедурата за възлагане на обществена поръчка с мотивирано решение, когато:

* не е подадена нито една оферта или няма участник, който отговаря на изискванията по чл.47-53а от ЗОП;
* всички оферти не отговарят на предварително обявените от Възложителя условия;
* всички оферти, които отговарят на предварително обявените от Възложителя условия, надвишават финансовия ресурс, който той може да осигури;
* класираните на първо и второ място участници последователно откажат да сключат договор за обществена поръчка;
* отпадне необходимостта от провеждане на процедурата в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;
* са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;
* при наличие на някои от основанията по чл. 42, ал. 1 от ЗОП.

Възложителят може да прекрати процедурата с мотивирано решение, когато:

* е подадена само една оферта или заявление за участие;
* има само един участник, който отговаря на изискванията по чл. 47-53а от ЗОП, или само една оферта отговаря на предварително обявените условия от възложителя;
* участникът, класиран на първо място:

а) откаже да сключи договор, или

б) не изпълни някое от изискванията на чл. 42, ал. 1 от ЗОП, или

в) не отговаря на изискванията на чл. 47, ал. 1 и 5 или на изискванията на чл. 47, ал.2 от ЗОП, когато са посочени в обявлението;

Възложителят е длъжен в тридневен срок от издаване на решението за прекратяване, в един и същи ден да изпрати същото до всички участници, да го публикува в профила на купувача и да изпрати копие от решението до изпълнителния директор на агенцията.

1. **СКЛЮЧВАНЕ НА ДОГОВОР**

Възложителят сключва договор за изпълнение на обекта на поръчката по процедурата с участника, класиран на първо място за съответната обособена позиция. Съгласно чл. 41, ал. 2 от ЗОП договорът включва задължително всички предложения от офертата на участника, въз основа на които е определен за изпълнител. Договорът се сключва по реда на Закона за обществените поръчки.

При подписване на договора за обществена поръчка участникът, определен за изпълнител, е длъжен да представи документи за удостоверяване липсата на обстоятелствата по чл. 47, ал. 10 от ЗОП, освен когато законодателството на държавата, в която е установен, предвижда въвеждането на някое от тези обстоятелства в публичен безплатен регистър или предоставянето им безплатно на възложителя.

Когато участникът, определен за изпълнител е обединение, цитираните документи /по чл. 47, ал. 10 от ЗОП/ се представят за всеки член на обединението и договорът за обществена поръчка се сключва след като изпълнителят представи пред Възложителя заверено копие от удостоверение за данъчна регистрация и регистрация по БУЛСТАТ/ЕИК на създаденото обединение.

Основания за изменение на договора

Страните по договор за обществена поръчка не могат да изменят договора, освен в случаите на чл. 43, ал. 2 от ЗОП.

Срокове за сключване на договора

Договорът за възлагане на обществената поръчка се сключва с участника в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не и преди изтичането на 14-дневния срок от уведомяването на заинтересованите кандидати и/или заинтересованите участници за решението за определяне на изпълнител.

По смисъла на Закона за обществените поръчки:

* “заинтересован кандидат” е кандидат, който не е отстранен окончателно от участие на етапа на предварителен подбор, тъй като не е уведомен за отстраняването или производството по обжалване на решението, с което е отстранен, не е приключено;
* „заинтересован участник” е участник, който не е отстранен окончателно от процедурата. Отстраняването е окончателно, когато участникът е уведомен за решението, с което е отстранен и това решение е влязло в сила. Заинтересован участник е и участник, който е класиран, но не е избран за изпълнител;
* „заинтересовано лице” е всяко лице, което има или е имало интерес от получаването на определена обществена поръчка и на което е нанесена или може да бъде нанесена вреда от твърдяното нарушение.

Възложителят няма право да сключи договор с избрания Изпълнител преди влизането в сила на всички решения по процедурата.

Възложителят може да сключи договор за обществена поръчка преди изтичането на горепосочения 14-дневен срок в случаите, когато:

* Изпълнителят е определен в резултат на процедура на договаряне без обявление и има поканен само един участник;
* Определеният за Изпълнител е единственият заинтересован участник и няма заинтересовани кандидати;
* Договорът се сключва въз основа на рамково споразумение с един участник.

1. **ОБЖАЛВАНЕ**

На обжалване подлежи всяко решение на Възложителя в процедурата за възлагане на обществена поръчка. Решенията се обжалват пред Комисията за защита на конкуренцията (КЗК) относно тяхната законосъобразност, включително за наличие на дискриминационни икономически, финансови, технически или квалификационни изисквания в обявлението, документацията или всеки друг документ, свързан с процедурата. На обжалване подлежат и действия или бездействия на възложителя, с които се възпрепятства достъпът или участието на лица в процедурата. Не подлежат на самостоятелно обжалване действията на възложителя по издаване на решенията, свързани с провеждане на процедурата.

Жалба може да подава всяко заинтересовано лице в 10 (десетдневен) срок от:

* изтичането на срока по чл.27а, ал.З от ЗОП - срещу решението за откриване на процедурата и/или решението за промяна;
* получаване на решението за избор на Изпълнител или прекратяване на процедурата;
* уведомяването за съответното действие, а ако лицето не е уведомено - от датата, на която е изтекъл срокът за извършване на съответното действие - при обжалване на действия или бездействия на възложителя.

Жалба срещу решение, действие или бездействие на възложителя, с изключение на решението за определяне на Изпълнител, не спира процедурата за възлагане на обществената поръчка, освен когато е поискана временна мярка „спиране на процедурата”. Когато с жалбата е поискана временна мярка процедурата за възлагане на обществената поръчка спира до влизане в сила на:

* Определението, с което се отхвърля искането за временна мярка или
* Решението по жалбата, ако е наложена временната мярка.

Жалба срещу решението за определяне на Изпълнител спира процедурата за възлагане на обществена поръчка до окончателното решаване на спора, освен когато е допуснато предварително изпълнение.

Жалбата се подава едновременно пред Комисията за защита на конкуренцията и до Възложителя, чието решение се обжалва.

**Д. ДРУГИ УКАЗАНИЯ**

1. **КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ И ИЗЧИСЛЯВАНЕ НА СРОКОВЕ**
   1. **Начини за комуникация**

Комуникацията между Възложителя и участниците в настоящата процедура е в писмен вид и се провежда на български език.

Обменът на информация между Възложителя и участника се извършва по един от следните начини:

* лично срещу подпис;
* по пощата - писмо с обратна разписка, изпратено на посочените от Възложителя/участника адреси;
* чрез куриерска служба;
* по факс;
* по електронен път при условията и по реда на Закона за електронния документ и електронния подпис;
* чрез комбинация от тези средства.

При изпращане на информация по факс участниците са длъжни да настроят факс апарата по начин, който позволява на възложителя да получи:

* номера, от който постъпва информацията;
* дата и час на изпращане.

Информацията, получена по факс, се съхранява от възложителя заедно с документацията за провеждане на процедурата.

Решенията и други уведомления, изпратени по факс от възложителя, се приемат за редовно връчени, ако са изпратени на посочения от адресата номер на факс и е получено автоматично генерирано съобщение, потвърждаващо изпращането. Писмата и уведомленията трябва да бъдат адресирани съответно до Възложителя и към участниците - до посочените лица за контакти.

За получено се счита това уведомление по време на откритата процедура, което е достигнало до адресата на посочения от него адрес. Когато адресатът е сменил своя адрес и не е информирал своевременно за това ответната страна или адресатът не желае да приеме уведомлението, за получено се счита това уведомление, което е достигнало до адреса, известен на изпращача.

За получено се счита разяснение, публикувано на интернет страницата на Възложителя.

* 1. **Изчисляване на срокове**

Сроковете, посочени в тази документация се изчисляват, както следва:

* когато срокът е посочен в дни, той изтича в края на последния ден на посочения период;
* когато последният ден от един срок съвпада с официален празник или почивен ден, на който трябва да се извърши конкретно действие, счита се, че срокът изтича в края на първия работен ден, следващ почивния.

Сроковете в документацията са в календарни дни. Когато срокът е в работни дни, това е изрично указано при посочването на съответния срок.

В случай на идентифициране на несъответствия между Документация, Обявление и Решение за откриване на обществена поръчка и приложени образци, да се смята меродавно с приоритет: Обявление, Решение, Документация, Техническа спецификация, Методика за оценка на офертите, Образци.

***Пълен достъп до документацията за участие е осигурен в «Профил на купувача» на интернет страницата на Възложителя*** *-* [***http://profil-shabla.org/***](http://profil-shabla.org/) ***.***

***Постъпили въпроси от Участниците (ако има такива), както и разясненията на Възложителя, ще бъдат публикувани на посочения интернет адрес и ще представляват неразделна част от настоящата документация.***